|  |  |
| --- | --- |
| **Elem tartalma: Színdarabtöredék**Segédanyag a Mária tábor előadásainak feldolgozásához | Kategória: egyéb |
| Szerző(k): Gabriele M. Roscini Dr. Farkas László átiratában  | Esemény: Tábor |
| Kapcsolódó téma: Mária | Kapcsolódó előadás: : Isten levele: Mária – „Boldog, aki hitt” (Lk.1,45)A Mária tábor négy lelkészi előadása egyben |
| Régió: Összrégió | Település:  | Időpont: 2017.07. |

Kapcsolódó anyagok:

**Főelőadások négy az egyben:**

2017\_07\_Maria\_tabor\_negy\_foeloadas\_egyben\_ossz\_tabor

**Főelőadások:**

2017\_07\_Maria\_a\_kegyelemmel\_telitettseg\_orome\_foeloadas\_ossz\_tabor

2017\_07\_Maria\_Maria\_a\_hit\_zarandokutjan\_foeloadas\_ossz\_tabor

2017\_07\_Maria\_Maria\_a\_remeny\_anyja\_foeloadas\_ossz\_tabor

2017\_07\_Maria\_Maria\_a\_szep\_szeretet\_anyja\_foeloadas\_ossz\_tabor

**Csoportfoglalkozás:**

2017\_07\_Maria\_kiscsoportos\_kerdesek\_csoport\_ossz\_tabor

**Tanúságtétel:**

2017\_07\_Maria\_Bocsa\_Jozsef\_beszamoloja\_tanusagtetel\_ossz\_tabor

**Ima:**

2017\_07\_Maria\_fiat\_Pilinszky\_elmelkedes\_es\_ima\_ossz\_tabor

**A tábor előadásainak kiegészítése:**

2017\_07\_Maria\_melleklet\_eloadas\_ossz\_tabor

2017\_07\_Maria\_szindarab\_toredek\_egyeb\_ossz\_tabor

Törzsanyag:

**Színdarabtöredék**

Gabriele M. Roscini: A Szűzanya Valtorta Mária írásaiban, Róma 1973. c. műve alapján (átírat: Farkas László atyától, teljes szöveg a mente.hu-n)

N: narrátor, J: Jézus, M: Mária

**N:** A világegyetemben létező minden dolog megteremtésénél *a Szentháromság Isten* Máriára gondolt, aki egyedül elégséges ok lett volna a világegyetem megteremtésére. Később is elmondhatta az Úristen: érdemes volt az embert megteremteni, életben hagyni *a vízözön után*, hogy így megszülessen a szép Szűz. És a világ attól a pillanattól fogva birtokolta az Istent imádó női lelket. Isten pedig attól a pillanattól kezdve letekinthetett a föld egy pontjára anélkül, hogy csalódást érzett volna. A tisztaság értéke olyan nagy, hogy egy szeplőtelen teremtmény méhe be tudta fogadni a befogadhatatlant. A bűnbeesés után ő lett a második földi Éden, ahol Isten kedvteléssel társalgott az ártatlansággal az esti szellő fuvallatában. Ő az, aki miatt a Megtestesült Igének nem kellett visszasírnia az eget és az Atya ölét, mert benne megtalálta azt a másik mennyországot, aki égi hajlékot formált magában, hogy Isten még tovább élvezhesse az ég örömét, mielőtt megismerné a szenvedést, amelyet a világ tartogat számára. Minden kegyelem egyetlen nőben egyesült, és ő megszülte azt a világnak, hogy meg legyen váltva.

**J:** *Édesanyám, a Te igened,* a „Fiat” volt az a szó, mely lehívott engem az égből a Te öledbe és felvitt engem a keresztre. A Te tejjé vált szeretetedből táplálkoztam. Tisztaságból és szeretetből vagyok megalkotva. Anyám, a Te méhéből származik az emberiség Tápláléka. Az Örökkévaló simogatása vagy azon a seben, amelyet az ember ejtett Istenen! Egyedül a Te illatodat, szeretetedet érezve szálltam alá az Égből. „Bezárt kert vagy, lepecsételt forrás, ó húgom, én mátkám” (Én 4,1.11-12).

**M:** Gyermekem, a Te első tekinteted Édesanyádon pihent meg és első szavad ez volt: Mama. S az első lépéseid azokkal a rózsaszínű lábacskáiddal, melyeket simogattam!

Az anya s a hívő imádatával simogattam, csókolgattam a lábakat, amelyeket majd keresztre szegeznek, és én látni fogom görcsös rándulásaikat, majd látni fogom elkékülni és fagyosan megmerevedni.

**J:** Amióta megszülettem, Te tudtad, hogy el fogsz veszíteni, hogy aztán újra megtalálj sokkal kiterjedtebb vonatkozásban, mint amilyen egy kis családi kör. Azóta készültél erre.

**J:** (Itt kifordul J és M a színpad felé és úgy is maradnak:) Gondoljatok az én anyámra, aki attól a pillanattól fogva, hogy engem megfogant, remegett arra a gondolatra, hogy én a halálraítélt vagyok!

**M:** Tudjátok ti, mit jelent ezzel a látomással élni egy anyának harminc éven át? –hogy látni fogom fiamat ártatlan vérének bíborába öltözve! Annak a vérnek bíborában, amelyet én adtam neki! Úgy látni meghalni fiamat, mint egy gonosztevőt.

**J:** Az én Anyám szíve is, miként *az enyém,* megszakadt az emberiség miatt az emberiségért. A kehely szélén, melyet vérverejtékezésem közepette ittam ki, ott találtam már anyám ajkainak ízét, és sírásának keserűsége eggyé olvadt áldozatom epe italával. Isten ott akarta őt az én Kálváriámon, hogy belevegyítse szűzi könnyeinek vizét az isteni vér borába, és *így bemuthassam az első misét*. Tudod mi lesz a Mise? A Mise az én halálom örök alkalmazása lesz az idők végezetéig a szenvedő emberi nem számára. Az ő szeplőtelen és fájdalmas szíve préselte ki magából a balzsamot, hogy azzal gyógyítsa meg gyermeke minden sebét.

**M:** *Fiam keresztáldozata előre megváltott lelket szerzett nekem, ezért én* mentes voltam az érzékiség *bűnétől*. Éva a kegyelem hiányában az ördöghöz lett hasonlóvá, *engem Fiam* az Istenhez tett hasonlóvá. Én megalázkodtam, Éva gőgössé lett. Én engedelmeskedtem, Éva engedetlen volt. Én szüzességemben termékennyé lettem, Éva testében és lelkében elveszítette sértetlenségét *és tisztaságát*. *Ne feledjétek, gyermekeim,* aki angyalt akar játszani, állati nívóra süllyed!

**J:** A Teremtő első gondolata az embert illetően az volt, hogy éljen és halál nélkül jusson át a földi paradicsomból a mennyeibe. *Ádám és Éva bűne következtében lépett a világba a halál. Eredetileg Isten* békés átjutást *tervezett számunkra* ebből az életből, az örök életbe, miképp valaki egy ház küszöbét átlépve belép a királyi palotába. Azt akarta, hogy az ember testből és szellemi lélekből megalkotott egész lényével kerüljön át Földről a mennyei honba. *Édesanyámat ebben a dicsőségben részesítettem, mivel bűnt nem ismert* (V163). Tudom, hogy kegyelmet adni nektek annyi, mint neki örömet szerezni, mivel ő a csupa szeretet. Ami a fiúhoz tartozik, az az anyához is tartozik. A fiú kegyelmi kincsei az anya kincsei is. Mária az én kincstárnokom, az ő szeplőtelen szívéért megnyitom a menny kincseit. Mária mindenkinek a dajkája, hisz ő táplálja a lelkekben a megszentelő kegyelem életét, a segítő kegyelmekkel. Mint gyermekek az anyja fátyla alatt, Mária imája úgy védelmez titeket pajzs gyanánt az érzékek tüze és az ördög ellen.

**Fatima** – adalék a fő előadáshoz

Portugália őrangyala az első világháború alatt 1916-ban engesztelő imádságokra tanította a gyermekeket az Oltáriszentséggel kapcsolatos közömbösség és szentségtörések kiengesztelésére és a bűnösök megtérésének kieszközlésére: „Istenem hiszek tebenned és imádlak téged, remélek tebenned és szeretlek téged. Bocsánatot kérek mindazokért, akik nem hisznek és nem imádnak, nem remélnek és nem szeretnek.” „Legszentebb Szentháromság, Atya, Fiú és Szentlélek felajánlom neked a mi Urunk Jézus Krisztus drága testét és vérét, lelkét és istenségét, Aki jelen van a Föld összes tabernákulumában, engesztelésül a szidalmakért, szentségtörésekért és közömbösségért, amelyekkel megbántják. Szentséges szívének és Mária szeplőtelen szívének érdemeiért könyörgök a szegény bűnösök megtéréséért” (F27-29).

*A harmadik fatimai titok látomásában látták a gyerekek*, amint a kereszt szárai alatt angyalok fogják fel a vértanúk vérét és az Istenhez igyekvő lelkekre öntözik. Krisztus vére és a vértanúk vére a látomásban eggyé válik: a vértanúk vére a kereszt szárából folyik. Vértanúságuk összetartozik Krisztus szenvedéseivel, eggyé vált vele. Kiegészítik, ami még hiányzik Krisztus szenvedéséből az Ő teste, az Egyház javára (vö. Kol 1,24). Életük Eucharisztia lett, belépett a meghalt búzaszem misztériumába, és részesednek annak termékenységében. A vértanúk vére a kereszténység magvetése (Tertullianus). A riasztóan kezdődő titok tehát a remény képével fejeződik be: nincs hiábavaló szenvedés az Istent kereső emberek számára (Ratzinger, F 56-57). *A mi kis áldozataink, imáink is belekapcsolódnak Jézus áldozatába, mely közös áldozat a Fatimai szűz szavai szerint megtérésekhez és nagy megújuláshoz fog vezetni.*

Eszközigény: